b'\n_START_ARTICLE_\nYvonne Brill\n_START_SECTION_\nPrimes anys\n_START_PARAGRAPH_\nYvonne Madelaine Claeys va n\xc3\xa9ixer a Winnipeg, Manitoba. Els seus pares eren immigrants de B\xc3\xa8lgica.Va assistir a la Universitat de Manitoba, per\xc3\xb2 va ser exclosa dels estudis d\'enginyeria per ra\xc3\xb3 de g\xc3\xa8nere, motiu pel qual va estudiar qu\xc3\xadmica i matem\xc3\xa0tiques.\n_START_SECTION_\nCarrera\n_START_PARAGRAPH_\nEl treball de Brill en els sistemes de propulsi\xc3\xb3 de sat\xc3\xa8l\xc2\xb7lits va donar lloc a una s\xc3\xa8rie d\'esdeveniments importants. Va desenvolupar el concepte d\'un nou motor de coet, el resistojet d\'hidrazina, i va proposar l\'\xc3\xbas d\'un \xc3\xbanic propel\xc2\xb7lent a causa del valor i la senzillesa que proporcionaria.La seva invenci\xc3\xb3 va donar com a resultat no nom\xc3\xa9s un major rendiment del motor, sin\xc3\xb3 tamb\xc3\xa9 una major fiabilitat del sistema de propulsi\xc3\xb3. La reducci\xc3\xb3 aix\xc3\xad creada en els requisits de pes de propel\xc2\xb7lent, va comportar una major capacitat de c\xc3\xa0rrega \xc3\xbatil o una major durada de la vida de la missi\xc3\xb3._NEWLINE_Com a resultat dels seus conceptes innovadors per a sistemes de propulsi\xc3\xb3 de sat\xc3\xa8l\xc2\xb7lits i les seves solucions d\'enginyeria d\'avantguarda, Brill es va guanyar una reputaci\xc3\xb3 internacional com a pionera en l\'exploraci\xc3\xb3 i utilitzaci\xc3\xb3 de l\'espai. Brill va inventar el sistema de propulsi\xc3\xb3 resistojet d\'hidrazina en 1967, pel qual posseeix la patent dels EUA n\xc3\xbam 3.807.657. La seva invenci\xc3\xb3 es va convertir en un est\xc3\xa0ndard en la ind\xc3\xbastria, i s\'ha tradu\xc3\xaft en milions de d\xc3\xb2lars d\'augment dels ingressos per als propietaris de sat\xc3\xa8l\xc2\xb7lits de comunicacions comercials._NEWLINE_Brill va contribuir als sistemes de propulsi\xc3\xb3 de TIROS, el primer sat\xc3\xa8l\xc2\xb7lit meteorol\xc3\xb2gic; Nova, una s\xc3\xa8rie de dissenys de coets que van ser utilitzats en missions lunars estatunidenques; Explorer 32, el primer sat\xc3\xa8l\xc2\xb7lit d\'atmosfera superior; i el Mars Observer, que el 1992 gaireb\xc3\xa9 va entrar en l\'\xc3\xb2rbita de Mart abans de perdre la comunicaci\xc3\xb3 amb la Terra.\n_START_SECTION_\nPremis i honors\n_START_PARAGRAPH_\nBrill va ser guardonat amb el Premi Wild de Propulsi\xc3\xb3 de l\'American Institute of Aeronautics and Astronautics (2002)i la Medalla John Fritz de l\'American Association of Engineering Societies (2009).El 1980, Harper\'s Bazaar i la corporaci\xc3\xb3 De Beers li van atorgar el seu premi Diamond Superwoman per tornar a una carrera reeixida despr\xc3\xa9s de comen\xc3\xa7ar una fam\xc3\xadlia. En 2001 va ser guardonada amb la Medalla al Servei P\xc3\xbablic Distingit de la NASA.El 2011, el president Barack Obama li va atorgar la Medalla Nacional de Tecnologia i Innovaci\xc3\xb3._NEWLINE_Fou elegida membre de la National Academy of Engineering el 1987.Va rebre tamb\xc3\xa9 el premi a l\'\xc3\xa8xit, el m\xc3\xa9s alt honor de la Societat de Dones Enginyeres (SWE), el 1986 i va ser nomenada Fellow SWE el 1985._NEWLINE_El Yvonne C. Brill Lectureship de l\'American Institute of Aeronautics and Astronautics (AIAA) rep aquest nom en honor seu i s\'atorga anualment.\n_START_SECTION_\nMort\n_START_PARAGRAPH_\nResident durant molt de temps a Skillman, Montgomery Township, Nova Jersey, Brill va morir de complicacions derivades d\'un c\xc3\xa0ncer de mama a Princeton (Nova Jersey). _NEWLINE_Un obituari de Brill publicat el 30 de mar\xc3\xa7 2013 a New York Times comen\xc3\xa7ava dient: "cuinava una carn Strogonoff deliciosa, va seguir el seu marit al llarg de tota la seva carrera i va interrompre aquesta durant vuit anys per ocupar-se dels seus tres fills. \'La millor mare del m\xc3\xb3n\', segons el seu fill Matthew".L\'obituari va ser molt criticat per enfocar i posar massa \xc3\xa8mfasi en el g\xc3\xa8nere i la fam\xc3\xadlia de Brill, en lloc dels seus \xc3\xa8xits cient\xc3\xadfics i professionals. i va ser citat com un exemple d\'un article que no va superar el test de Finkbeiner.El diari va ser obligat a modificar-lo i ho va fer per un altre en la que la "carn Strogonoff" era substitu\xc3\xafda per "brillant cient\xc3\xadfica de coets".'